དེ་ནས་ཁོག་པའི་ནང་ཁྲོལ་གྱི་ཤུལ་ལམ་ཚབ་ཏུ་སྐྱུར་བོ་སྐམ་པོ་འམ་ཉུང་མའི་ལོ་མ་སྐམ་པོ་གང་གང་བ་ཞིག་བརྫངས་རྗེས་ཕག་གི་ཁོག་པའི་ཁ་ཕྱིར་བཟོ་དྲུབ་བྱས་པ་དང༌།ཤ་དང་པགས་པ་གཉིས་ཀྱི་བར་དུ་དབུག་བརྒྱབ་སྟེ་ལྒང་རིལ་དུ་བཏང༌།ཁ་མིག་སྣ་སོགས་བུ་ག་ཡོངས་རྫོགས་སུ་འདམ་བག་གིས་བརྫངས།༼དེ་ནི་གཙོ་བོ་འདྲ་ཡུལ་དུ་ས་དྲོད་ས་ཡིན་པས་འབུ་སོགས་ཀྱི་གནོད་པར་དོགས་པ་ཡིན།༽དེ་ནས་ཕག་གི་རྐང་ལག་བཞི་པོར་དབྱུག་པས་རྒྱུག་ཤིང་བཏང་སྟེ་ཐག་པས་དམ་པོར་བཀྱིགས་ཤིང་ཕག་གི་རྐང་ལག་བཞི་པོ་ཁ་གནམ་ལ་བསྐོར་ཏེ་ཕག་ཁོག་ཐབ་ཀའི་ཐོག་ནས་གནམ་ལ་འགེལ་བ་རེད།དེ་ནི་ཕག་རྙིང་ཞིག་ལས་རྒྱུའི་གོ་རིམ་ཐོག་མ་དེ་རེད།